“ครม.” เห็นชอบ ร่างกม.เก็บภาษี แพล็ตฟอร์มออนไลน์ต่างชาติ คาดเพิ่มรายได้เข้าคลัง 3 พันลบ.
"ครม." เห็นชอบ ร่างกม.เก็บภาษี แพล็ตฟอร์มออนไลน์ต่างชาติ คาดเพิ่มรายได้เข้าคลัง 3 พันลบ.
"ครม." เห็นชอบ ร่างกม.เก็บภาษี แพล็ตฟอร์มออนไลน์ต่างชาติ คาดเพิ่มรายได้เข้าคลัง 3 พันลบ.
9 มิ.ย. 2563

น.ส.รัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) วันนี้ (9 มิ.ย.63)​ เห็นชอบร่างพระราชบัญญัติแก้ไขประมวลรัษฎากรฯ จัดเก็บภาษีมูลค่าเพิ่มจากผู้ให้บริการอิเล็กทรอนิกส์และดิจิทัลแพลตฟอร์มในต่างประเทศ (e-Service) ตามที่กระทรวงการคลังเสนอ
ทั้งนี้ เนื่องจากปัจจุบันมีการใช้บริการอิเล็กทรอนิกส์จากต่างประเทศเพิ่มมากขึ้น โดยผ่านอิเล็กทรอนิกส์แพลตฟอร์มที่ทำหน้าที่เป็นตัวกลาง เช่น เว็บไซต์ แอปพลิเคชั่น ดาวน์โหลดหนัง เพลง เกมส์ การจองโรงแรม จากแพลตฟอร์มต่างประเทศโดยไม่เสียมูลค่าเพิ่ม
โดยสาระสำคัญคือกำหนดให้ผู้ประกอบการที่ให้บริการทางอิเล็กทรอกนิกส์จากต่างประเทศ และผู้ใช้ที่ไม่ใช่ผู้ประกอบการจดทะเบียนในประเทศ และมีการใช้บริการนั้นในประเทศ ซึ่งมีรายได้เกิน 1.8 ล้านบาทต่อปี ให้ยื่นคำขอจดทะเบียนภาษีมูลค่าเพิ่ม และให้มีหน้าที่เสียภาษีมูลค่าเพิ่มโดยคำนวณจากภาษีขายโดยไม่หักภาษีซื้อ
ส่วนขั้นตอนต่อไปหลังจาก ครม.มีมติแล้ว จะต้องเข้าสู่กระบวนการพิจารณาของสภาฯต่อไป เพราะมีการรับฟังความคิดเห็นจากประชาชน และผ่านการตรวจพิจารณาจากสำนักงานคณะกรรมการกฤษฎีกาเรียบร้อยแล้ว คาดว่ากระทรวงการคลังจะจัดเก็บภาษีได้เพิ่มขึ้นประมาณ 3,000 ล้านบาท โดยมีตัวอย่างประเทศที่ใช้กฎหมายฉบับนี้ อาทิ ประเทศออสเตรเลีย เกาหลีใต้ ซึ่งกรมสรรพากรจะทำคู่มือให้ชัดเจน เพื่อให้ผู้ที่มีส่วนเกี่ยวข้องเข้าใจในทุกขั้นตอน